stanford-oval/wikipedia huggingface dataset:
ช่วงอายุไพลสโตซีนตอนปลาย

สีม่วง: การขยายของพืดน้ำแข็งแอลป์ในการเปลี่ยนสภาพโดยธารน้ำแข็งเวือร์ม สีน้ำเงิน: การขยายในยุคน้ำแข็งครั้งก่อนหน้า
ช่วงอายุไพลสโตซีนตอนปลาย (อังกฤษ: Late Pleistocene) เป็นช่วงอายุอย่างไม่เป็นทางการในธรณีกาลสากลในการลำดับชั้นหินตามอายุกาล หรือรู้จักในชื่อ ไพลสโตซีนบน (อังกฤษ: Upper Pleistocene) ในแง่ของการลำดับชั้นหิน การแบ่งช่วงอายุนี้มีจุดหมายเพื่อเป็นส่วนที่สี่ของสมัยไพลสโตซีนอันเป็นสมัยหนึ่งของยุคควอเทอร์นารีที่กำลังดำเนินไปในปัจจุบัน ในปัจจุบันได้กำหนดช่วงเวลาของช่วงอายุนี้ไว้ระหว่างประมาณ 129,000 ปี ถึง ประมาณ 11,700 ปีก่อน ช่วงอายุนี้เทียบเท่ากับช่วงอายุทารันเทียน (อังกฤษ: Tarantian) ที่เสนอขึ้นไว้ของธรณีกาล เพื่อให้เป็นช่วงอายุถัดจากช่วงอายุชิบาเนียน (เดิมชื่อช่วงอายุไพลสโตซีนตอนกลาง) ที่ได้รับการอนุมัติอย่างเป็นทางการไว้แล้ว และเป็นช่วงอายุก่อนหน้าช่วงอายุกรีนแลนเดียนที่ได้รับการอนุมัติอย่างเป็นทางการไว้แล้วเช่นกัน จุดเริ่มต้นโดยประมาณของช่วงอายุนี้คือจุดเริ่มต้นของช่วงอายุย่อยธารน้ำแข็งเอเมียน หรือหินกึ่งช่วงอายุไอโซโทปทะเล 5อี (Marine Isotope Stage 5) และดำรงอยู่ต่อเนื่องไปจนถึงการสิ้นสุดของยังเกอร์ดรายแอส เมื่อประมาณ 11,700 ปีก่อนเริ่มสมัยโฮโลซีน
ปัจจุบัน คำว่า ไพลสโตซีนตอนปลาย ถูกใช้เป็นชื่อชั่วคราวหรือ "กึ่งทางการ" โดยสหภาพธรณีวิทยาสากล (IUGS) แม้ว่าสามช่วงอายุที่เก่าที่สุดของสมัยไพลสโตซีน (ได้แก่ ช่วงอายุเจลาเซียน ช่วงอายุคาลาเบรียน และช่วงอายุชิบาเนียน) จะได้รับการกำหนดอย่างเป็นทางการแล้ว แต่ช่วงอายุไพลสโตซีนตอนปลายนั้นยังไม่ได้รับการกำหนดอย่างเป็นทางการ ซึ่งอยู่ในคราวเดียวกันกับการพิจารณาการแบ่งย่อยแอนโทรโปซีนของสมัยโฮโลซีน
ลักษณะสำคัญของช่วงอายุนี้ คือ ยุคธารน้ำแข็ง เช่น ยุคธารน้ำแข็งเวือร์มในเทือกเขาแอลป์ของทวีปยุโรปจนถึง 14 ka (1.4 หมื่นปีก่อน) และยังเกอร์ดรายแอสที่เกิดขึ้นตามมาในภายหลัง มหาสัตวชาติหรือสัตว์ขนาดใหญ่จำนวนมากสูญพันธุ์ไปในช่วงอายุนี้ โดยเป็นกระแสที่ต่อเนื่องไปจนถึงสมัยโฮโลซีน ในแง่บรรพมานุษยวิทยา จะตรงกับระยะยุคหินเก่าบน (Upper Palaeolithic stage) ของพัฒนาการมนุษย์ ซึ่งรวมไปถึงการอพยพย้ายถิ่นและการสูญพันธุ์ของสปีชีส์มนุษย์โบราณที่ยังหลงเหลืออยู่ในช่วงดังกล่าว
ยุคน้ำแข็งสุดท้าย

จุดเริ่มต้นของช่วงอายุไพลสโตซีนตอนปลายที่ถูกเสนอไว้ คือ จุดสิ้นสุดของยุคธารน้ำแข็งก่อนลำดับหลังสุด (Penultimate Glacial Period หรือ PGP) เมื่อ 126 ka (1.26 แสนปีก่อน) เมื่อการเปลี่ยนสภาพโดยธารน้ำแข็งริส (เทือกเขาแอลป์) ถูกสืบต่อด้วยช่วงอายุย่อยธารน้ำแข็งอีเมียน (ริส-เวือร์ม) โดยการเปลี่ยนสภาพโดยธารน้ำแข็งริส-เวือร์มสิ้นสุดลงเมื่อ 115 ka (1.15 แสนปีก่อน) ด้วยการเริ่มต้นของยุคธารน้ำแข็งครั้งสุดท้าย (LGP) ซึ่งในทวีปยุโรปรู้จักในชื่อการเปลี่ยนสภาพโดยธารน้ำแข็งเวือร์ม (แอลป์) หรือการเปลี่ยนสภาพโดยธารน้ำแข็งเดเวนเซียน (บริเตนใหญ่) หรือการเปลี่ยนสภาพโดยธารน้ำแข็งไวช์เซเลียน (ยุโรปเหนือ) ซึ่งคำเหล่านี้เทียบเท่ากันอย่างกว้าง ๆ ได้กับการเปลี่ยนสภาพโดยธารน้ำแข็งวิสคอนซิน (อเมริกาเหนือ) แม้ว่าในทางเทคนิคแล้วจะเริ่มต้นขึ้นภายหลังก็ตาม
จุดสูงสุดธารน้ำแข็งสุดท้ายได้ดำเนินมาถึงช่วงพันปีต่อมาหลังจากเวือร์ม/ไวช์เซเลียน โดยประมาณระหว่าง 26 ka (2.6 หมื่นปีก่อน) ถึง 19 ka (1.9 หมื่นปีก่อน) เมื่อการละลายของธารน้ำแข็งเริ่มต้นขึ้นในซีกโลกเหนือ เวือร์ม/ไวช์เซเลียนนั้นอยู่มาจนถึง 16 ka (1.6 หมื่นปีก่อน) ในทวีปยุโรปเหนือ รวมไปถึงพื้นที่ส่วนใหญ่ของบริเตนใหญ่ ซึ่งถูกปกคลุมด้วยพืดน้ำแข็ง โดยธารน้ำแข็งนั้นกว้างไปจนถึงเกรตเลกส์ในทวีปอเมริกาเหนือ ระดับน้ำทะเลลดลงและได้เกิดสะพานแผ่นดินขึ้นชั่วคราวสองแห่งอันมีความสำคัญต่อการอพยพของมนุษย์ ได้แก่ ด็อกเกอร์แลนด์ ซึ่งเชื่อมบริเตนใหญ่เข้ากับยุโรปแผ่นดินใหญ่ และ สะพานแผ่นดินเบริง ซึ่งเชื่อมพื้นที่ซึ่งปัจจุบันคือรัฐอะแลสกาเข้ากับไซบีเรีย
ยุคน้ำแข็งสุดท้ายนั้นตามด้วยระหว่างธารน้ำแข็งถอยกลับสุดท้าย ซึ่งเป็นช่วงที่เกิดภาวะโลกร้อนจนถึง 12.9 ka (1.29 หมื่นปีก่อน) และยังเกอร์ดรายแอส ซึ่งเป็นการกลับคืนสู่สภาพธารน้ำแข็งจนถึง 11.7 ka (1.17 หมื่นปีก่อน) ทางภูมิอากาศบรรพกาลวิทยาถือว่าการเกิดต่อเนื่องกันของสตาเดียลและอินเตอร์สตาเดียลนั้นเกิดขึ้นจากประมาณ 16 ka (1.6 หมื่นปีก่อน) ไปจนถึงสิ้นสุดสมัยไพลสโตซีน โดยการเกิดต่อเนื่องกัน ได้แก่ ดรายแอสเก่าที่สุด (สตาเดียล), ความผันผวนบือล์ลิง (อินเตอร์สตาเดียล), ดรายแอสเก่า (สตาเดียล), ความผันผวนเอลเลอโรด (อินเตอร์สตาเดียล) และท้ายที่สุด นั่นคือ ดรายแอสใหม่
จุดสิ้นสุดของยังเกอร์ดรายแอสนั้นเป็นขอบเขตระหว่างสมัยไพลสโตซีนและสมัยโฮโลซีน มนุษย์ในทุกส่วนของโลกยังคงมีพัฒนาการทางวัฒนธรรมและเทคโนโลยีอยู่ในยุคหินเก่า เครื่องมือและอาวุธเป็นอุปกรณ์ที่ทำขึ้นด้วยหินหรือเครื่องไม้ ชนร่อนเร่เคลื่อนย้ายไปตามฝูงสัตว์ ขณะที่ชนไม่ร่อนเร่ออกหาอาหารมาในลักษณะของการเก็บของป่าล่าสัตว์
ทวีปแอฟริกา

ในประเทศอียิปต์ ยุคหินเก่าตอนปลาย (หรือบน) เริ่มต้นขึ้นในช่วงเวลาหนึ่งหลังจากปี 30,000 ก่อน ค.ศ. ผู้คนในแอฟริกาเหนือได้มีการย้ายถิ่นฐานไปยังหุบเขาแม่น้ำไนล์ เนื่องจากพื้นที่สะฮาราเปลี่ยนสภาพจากทุ่งหญ้าเป็นทะเลทราย โครงกระดูกที่พบในแหล่งโบราณคดีนัซเลต คาเตอร์เมื่อปี พ.ศ. 2523 ได้ถูกนำมาหาอายุจากคาร์บอนกัมมันตรังสี พบว่ามีอายุระหว่าง 30,360 ถึง 35,100 ปีก่อน
ทวีปยูเรเชีย

มนุษย์นีแอนเดอร์ทาล (โฮโม นีแอนเดอร์ทาเลนซิส) อาศัยอยู่ในทวีปยูเรเซียจนสูญพันธุ์ไปในระหว่างช่วง 40 ka (4 หมื่นปีก่อน) ถึง 30 ka (3 หมื่นปีก่อน) ในช่วงปลายสมัยไพลสโตซีนและอาจรวมถึงช่วงต้นของสมัยโฮโลซีน สัตว์เลี้ยงลูกด้วยนมขนาดใหญ่หลายสายพันธุ์รวมไปถึง แรดมีขน ช้างแมมมอธ แมสโตดอน และกวางไอริช ได้สูญพันธุ์ไป
พบจิตรกรรมผนังถ้ำที่เก่าแก่ที่สุดที่รู้จักกันเป็นภาพมือสีแดงในถ้ำมัลตราบิเอโซ จังหวัดกาเซเรส ประเทศสเปน การตรวจหาอายุด้วยวิธียูเรเนียม-ทอเรียม ระบุอายุมากกว่า 64,000 ปี และทำขึ้นโดยมนุษย์นีแอนเดอร์ทาล ที่ถ้ำลัสโกในจังหวัดดอร์ดอญ ประเทศฝรั่งเศส พบภาพซึ่งอาจมีอายุมากกว่า 17,000 ปี ภาพจิตรกรรมส่วนใหญ่เป็นรูปโค กวาง และสัตว์อื่น ๆ ที่ถูกมนุษย์ล่า มีจิตรกรรมผนังถ้ำเกิดขึ้นทั่วโลก ตัวอย่างเช่น ถ้ำอัลตามิรา ประเทศสเปน และในอนุทวีปอินเดีย ทวีปออสเตรเลีย และพื้นที่สะฮารา
คนเก็บของป่าล่าสัตว์มักเดเลเนียนตั้งถิ่นฐานแพร่หลายในยุโรปตะวันตกเมื่อประมาณ 18,000 ปีก่อน จนถึงปลายสมัยไพลสโตซีน พวกเขาประดิษฐ์ฉมวกขึ้นทั้งแบบคมเดียวและสองคมโดยทำจากกระดูก, เขาของกวางเรนเดียร์ และงาช้าง
สัตว์เลี้ยงเพียงชนิดเดียวในสมัยไพลสโตซีน คือ หมา มีวิวัฒนาการมาจากหมาป่าสีเทาจนกลายเป็นสายพันธุ์ใหม่จำนวนมาก เชื่อกันว่าหมาป่าสีเทาเข้ามามีความเกี่ยวข้องกับเผ่าคนเก็บของป่าล่าสัตว์ในช่วงประมาณ 15 ka (1.5 หมื่นปีก่อน) ส่วนพันธุ์หมาบ้านแท้เก่าแก่ที่สุดที่ยังคงหลงเหลืออยู่มีอายุประมาณ 14,200 ปีก่อน การกลายเป็นสัตว์เลี้ยงเกิดขึ้นครั้งแรกในทวีปยูเรเซีย แต่อาจเกิดขึ้นได้ทุกที่ตั้งแต่บริเวณยุโรปตะวันตกไปจนถึงเอเชียตะวันออก ส่วนการกลายเป็นสัตว์เลี้ยงอื่น ๆ เช่น สัตว์ปศุสัตว์ แพะ หมู และแกะนั้นไม่ปรากฏว่าเกิดขึ้นจนกระทั่งสมัยโฮโลซีน ซึ่งมีการตั้งชุมชนเกษตรกรรมขึ้นในบริเวณตะวันออกใกล้ ขณะที่แมวอาจไม่เคยถูกนำมาเลี้ยงโดยมนุษย์มาก่อนกระทั่งอย่างเร็วที่สุดในประมาณ 7,500 ปีก่อน ค.ศ. ซึ่งเกิดขึ้นในตะวันออกใกล้เช่นเคย
พบซากกระดูกสะบ้าหมีสีน้ำตาลที่ถูกแล่ไว้ในถ้ำอลิซและกเวนโดลีนในเคาน์ตีแคลร์ ประเทศไอร์แลนด์ มีอายุประมาณ 10,860 ถึง 10,641 ปีก่อน ค.ศ. ซึ่งนับเป็นตัวชี้ถึงกิจกรรมของมนุษย์ครั้งแรกในประเทศไอร์แลนด์
ภูมิภาคตะวันออกไกล

ที่ตั้งถิ่นฐานของมนุษย์แห่งแรก ๆ ของหมู่เกาะญี่ปุ่นนั้นสืบเนื่องมาแต่ครั้งช่วงเวลาก่อนประวัติศาสตร์ระหว่าง 40,000 ถึง 30,000 ปีก่อนคริสต์ศักราช ซากดึกดำบรรพ์ที่เก่าแก่ที่สุดนั้นมีอายุจากการหาอายุจากคาร์บอนกัมมันตรังสีถึงประมาณ 35,000 ปีก่อนคริสต์ศักราช หมู่เกาะญี่ปุ่นนั้นเคยเชื่อมอยู่กับเอเชียแผ่นดินใหญ่ ผ่านสะพานแผ่นดินระหว่างเกาะฮกไกโดและเกาะซาฮาลินทางทิศเหนือ แต่ไม่ได้เชื่อมกันในเวลาปัจจุบันเมื่อเกาะหลักของเกาะฮกไกโด เกาะฮนชู เกาะคีวชู และเกาะชิโกกุนั้นแยกออกจากกันทั้งหมด
ทวีปอเมริกาเหนือ

จากประมาณ 2.8 หมื่นปีก่อน เกิดการอพยพย้ายถิ่นจากพื้นที่ไซบีเรียข้ามสะพานแผ่นดินเบริงไปยังพื้นที่อะแลสกาขึ้น ทำให้ชนดังกล่าวกลายเป็นชนพื้นเมืองอเมริกา เชื่อกันว่าชนเผ่าดั้งเดิมนั้นได้ย้ายถิ่นฐานลงไปยังอเมริกากลางและใต้ในเวลาต่อมา เนื่องจากแรงกดดันจากการอพยพมาในภายหลังนั้น
ในระดับของช่วงอายุสัตว์เลี้ยงลูกด้วยนมบกอเมริกาเหนือ ช่วงแรนโชลาเบรียนนั้นกินเวลาตั้งแต่ประมาณ 240,000 จนถึงประมาณ 11,000 ปีก่อน โดยชื่อของช่วงดังกล่าวตั้งตามแหล่งซากดึกดำบรรพ์แรนโช ลา เบรในรัฐแคลิฟอร์เนีย มีลักษณะเฉพาะคือไบซันที่สูญพันธุ์ไปแล้วในสมัยไพรสโตซีนพร้อมกับสปีชีส์อื่น เช่น ช้างแมมมอธ
ไบซันออกซิเดนทาลิส และ ไบซันแอนทิคูอัส เป็นชนิดย่อยที่สูญพันธุ์ไปแล้วของไบซันปัจจุบันซึ่งมีขนาดเล็กกว่า ซึ่งรอดชีวิตจากช่วงอายุไพลสโตซีนตอนปลายในระหว่างประมาณ 1.2 ถึง 1.1 หมื่นปีก่อน ชาวโคลวิสพึ่งพาไบซันเหล่านี้เป็นแหล่งอาหารหลัก ขณะที่การฆ่าอูฐ ม้า และมัสโคเซนในช่วงก่อนหน้านั้นพบที่หาดวอลลี มีอายุถึง 1.31 ถึง 1.33 หมื่นปีก่อน
ภูมิภาคโอเชียเนีย

หลักฐานของการตั้งถิ่นฐานมนุษย์บนแผ่นดินใหญ่ของออสเตรเลีย อินโดนีเซีย นิวกินี และแทสเมเนียปรากฏตั้งแต่ประมาณ 45,000 ปีก่อนคริสต์ศักราช การค้นพบนี้รวมไปถึงหินสลัก เครื่องมือหิน และหลักฐานการอาศัยในถ้ำ
บรรณานุกรม

Bronowski, Jacob (1973). The Ascent of Man. London: BBC. ISBN 978-1-849-90115-4.
Teeple, John B. (2002). Timelines of World History. London: Dorling Kindersley Ltd. ISBN 0-75133-742-0.
กะโหลกของไบซันออกซิเดนทาลิส ที่พิพิธภัณฑ์ธรรมชาติวิทยาคลีฟแลนด์
พระเจ้าเฟร์นันโดที่ 6 แห่งสเปน

| พระเจ้าเฟร์นันโดที่ 6 |
| --- | --- |
พระบรมสาทิสลักษณ์โดย หลุยส์ ไมเคิล วอน ลู
พระมหากษัตริย์แห่งสเปน
ครองราชย์: 9 กรกฎาคม 1746 – 10 สิงหาคม 1759
ก่อนหน้า: พระเจ้าเฟลีเปที่ 5 
ถัดไป: พระเจ้าการ์โลสที่ 3 

พระราชสมภพ: 23 กันยายน 1713 พระราชวังหลวงมาดริด, มาดริด, สเปน
สวรรคต: 10 สิงหาคม ค.ศ. 1759(1759-08-10) (45 ปี) มาดริด, สเปน
คู่อภิเษก: บาร์บาราแห่งโปรตุเกส
ราชวงศ์: บูร์บง
พระราชบิดา: พระเจ้าเฟลีเปที่ 5 แห่งสเปน
พระราชมารดา: มาเรีย ลุยซาแห่งซาวอย
ศาสนา: โรมันคาทอลิก
ลายพระอภิไธย: 
พระเจ้าเฟร์นันโดที่ 6 แห่งสเปน (พระราชสมภพ; 23 กันยายน ค.ศ. 1713 - 10 สิงหาคม ค.ศ. 1759) หรือเรียกกันว่า ผู้ทรงภูมิรู้ (el Prudente) และ ผู้ทรงยุติธรรม (el Justo) ทรงเป็นพระมหากษัตริย์สเปน ระหว่าง 9 กรกฎาคม ค.ศ. 1746 จนกระทั่งสวรรคต ทรงเป็นพระโอรสพระองค์ที่สี่ในพระเจ้าเฟลีเปที่ 5 แห่งสเปนกับพระมเหสีพระองค์แรกมาเรีย ลุยซาแห่งซาวอย พระเจ้าเฟอร์ดินานด์ที่ 3 เป็นประมุขพระองค์ที่สามของราชวงศ์บูร์บง พระราชสมภพในกรุงมาดริด 23 กันยายน ค.ศ. 1713
| ด ค กพระมหากษัตริย์แห่งสเปน |
| --- | --- | --- | --- |
|  |  การ์โลสที่ 1  เฟลิเปที่ 2  เฟลิเปที่ 3  เฟลิเปที่ 4  การ์โลสที่ 2  เฟลิเปที่ 5 (ครั้งที่หนึ่ง)   ลุยส์  เฟลิเปที่ 5 (ครั้งที่สอง)   เฟร์นันโดที่ 6  การ์โลสที่ 3  การ์โลสที่ 4  เฟร์นันโดที่ 7 (ครั้งที่หนึ่ง)   โฆเซที่ 1  เฟร์นันโดที่ 7 (ครั้งที่สอง)   อิซาเบลที่ 2  อามาเดโอที่ 1  อัลฟอนโซที่ 12  อัลฟอนโซที่ 13  ฆวน การ์โลสที่ 1  เฟลิเปที่ 6  |  การ์โลสที่ 1  เฟลิเปที่ 2  เฟลิเปที่ 3  เฟลิเปที่ 4  การ์โลสที่ 2  เฟลิเปที่ 5 (ครั้งที่หนึ่ง)   ลุยส์  เฟลิเปที่ 5 (ครั้งที่สอง)   เฟร์นันโดที่ 6  การ์โลสที่ 3  การ์โลสที่ 4  เฟร์นันโดที่ 7 (ครั้งที่หนึ่ง)   โฆเซที่ 1  เฟร์นันโดที่ 7 (ครั้งที่สอง)   อิซาเบลที่ 2  อามาเดโอที่ 1  อัลฟอนโซที่ 12  อัลฟอนโซที่ 13  ฆวน การ์โลสที่ 1  เฟลิเปที่ 6  |  |
ชาง-ชี กับตำนานลับเท็นริงส์

| ชาง-ชี กับตำนานลับเท็นริงส์ |
| --- | --- |
ใบปิดภาพยนตร์
กำกับ: เดสติน แดเนียล เครตตัน
บทภาพยนตร์:   เดฟ คาลลาแฮม  เดสติน แดเนียล เครตตัน  แอนดรูว์ แลนัม 
เนื้อเรื่อง:   เดฟ คาลลาแฮม  เดสติน แดเนียล เครตตัน 
สร้างจาก: มาร์เวลคอมิกส์
อำนวยการสร้าง:   เควิน ไฟกี  โจนาธาน ชวาร์ตซ์ 
นักแสดงนำ:   ซือมู่ หลิว  อควาฟินา  เหมิงเอ่อร์ จาง  ฟาลา เฉิน  ฟลอเรียน มุนเตอานู  เบเนดิกต์ หว่อง  มิเชล โหย่ว  เบน คิงสลีย์  โทนี เหลียง 
กำกับภาพ: วิลเลียม โพป
ตัดต่อ:   แนต แซนเดอร์ส  เอลิซาเบต รอนัลด์ดอตเทอร์  แฮร์รี ยูน 
ดนตรีประกอบ: โจเอล พี. เวสต์
บริษัทผู้สร้าง: มาร์เวลสตูดิโอส์ 
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   16 สิงหาคม ค.ศ. 2021 (2021-08-16) (ลอสแอนเจลิส)    3 กันยายน ค.ศ. 2021 (2021-09-03) (สหรัฐ)    13 ตุลาคม ค.ศ. 2021 (2021-10-13) (ไทย) 
ความยาว: 132 นาที
ประเทศ: สหรัฐ
ภาษา: อังกฤษ
ทุนสร้าง: 150–200 ล้านดอลลาร์สหรัฐ
ทำเงิน: 432.2 ล้านดอลลาร์สหรัฐ
ชาง-ชี กับตำนานลับเท็นริงส์ (อังกฤษ: Shang-Chi and the Legend of the Ten Rings) เป็นภาพยนตร์อเมริกันแนวซูเปอร์ฮีโร ฉายในปี ค.ศ. 2021 สร้างจากตัวละคร ชาง-ชี ของ มาร์เวลคอมิกส์ ภาพยนตร์สร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ และเป็นภาพยนตร์เรื่องที่ 25 ในจักรวาลภาพยนตร์มาร์เวล (MCU) ภาพยนตร์กำกับโดย เดสติน แดเนียล เครตตัน จากบทภาพยนตร์ที่เขาเขียนร่วมกับ เดฟ คอลลาแฮมและแอนดรูว์ แลนัม แสดงนำโดย ซือมู่ หลิว, อควาฟินา, เหมิงเอ่อร์ จาง, ฟาลา เฉิน, ฟลอเรียน มุนเตอานู, เบเนดิกต์ หว่อง, มิเชล โหย่ว, เบน คิงสลีย์และโทนี เหลียง ในภาพยนตร์ ชาง-ชีถูกบังคับให้เผชิญหน้ากับอดีตของเขา เมื่อพ่อของเขา เหวินหวู่ ผู้นำขององค์กร เท็นริงส์ ดึงดูด ชาง-ชีและน้องสาวของเขา เซียะหลิง (จาง) ให้ค้นหาหมู่บ้านในตำนาน
ภาพยนตร์ที่สร้างจากตัวละครชาง-ชี เข้าสู่การพัฒนาเมื่อปี ค.ศ 2001 แต่โครงการไม่ได้เริ่มต้นอย่างจริงจัง จนกระทั่งในเดือนธันวาคม ค.ศ. 2018 เมื่อคอลลาแฮมได้รับการว่าจ้าง เครตตันเข้าร่วมโครงการในเดือนมีนาคม ค.ศ. 2019 โครงการจึงดำเนินไปอย่างรวดเร็วและเป็นภาพยนตร์มาร์เวลเรื่องแรกที่มีนักแสดงนำเป็นชาวเอเชีย ต่อมาในเดือนเดือนกรกฎาคมได้ประกาศชื่อเรื่องและนักแสดงหลักของภาพยนตร์ โดยเปิดเผยว่าภาพยนตร์มีความเชื่อมโยงกับองค์กรเท็นริงส์และเหวินหวู่ ผู้นำองค์กร ที่เคยปรากฏมาแล้วในจักรวาลภาพยนตร์มาร์เวล ชาง-ชี กับตำนานลับเท็นริงส์ เป็นภาพยนตร์เรื่องแรกของมาร์เวลสตูดิโอส์ที่ผู้กำกับและนักแสดงส่วนใหญ่เป็นชาวเอเชีย ภาพยนตร์เริ่มถ่ายทำในเดือนกุมภาพันธ์ ค.ศ. 2020 ที่ซิดนีย์ แต่ถูกระงับไว้ในเดือนมีนาคมเนื่องจากการระบาดทั่วของโควิด-19 ภาพยนตร์กลับมาถ่ายทำต่อในเดือนสิงหาคม และสิ้นสุดในเดือนตุลาคม โดยมีการถ่ายทำเพิ่มเติมที่ซานฟรานซิสโก
ชาง-ชี กับตำนานลับเท็นริงส์ ฉายรอบปฐมทัศน์ที่ลอสแอนเจลิส เมื่อวันที่ 16 สิงหาคม ค.ศ. 2021 ฉายรอบทั่วไปในสหรัฐเมื่อวันที่ 3 กันยายนและฉายในประเทศไทยวันที่ 13 ตุลาคม ภาพยนตร์เป็นส่วนหนึ่งของระยะสี่ในจักรวาลภาพยนตร์มาร์เวล (MCU) ภาพยนตร์ทำเงินมากกว่า 432 ล้านดอลลาร์สหรัฐ กลายเป็นภาพยนตร์ที่ทำเงินสูงสุดเป็นอันดับที่ 9 ของปี ค.ศ. 2021 ภาพยนตร์ได้รับการตอบรับที่ดีจากนักวิจารณ์ โดยชมในเรื่องการออกแบบฉากการต่อสู้, การสำรวจและการนำเสนอวัฒนธรรมเอเชีย และการแสดงของนักแสดง โดยเฉพาะจากหลิวและเหลียง
ภาคต่อ ชางชี กับเศษซากกาลเวลา กำลังถูกพัฒนา
นักแสดง

ซือมู่ หลิว เป็น ซู ชาง-ชี / ชอน
อควาฟินา เป็น เคที
เหมิงเอ่อร์ จาง เป็น ซู เซียหลิง
ฟาลา เฉิน เป็น อิง หลี่
ฟลอเรียน มุนเตอานู เป็น เรเซอร์ฟิสต์
เบเนดิกต์ หว่อง เป็น หว่อง
มิเชล โหย่ว เป็น อิง หนาน
เบน คิงสลีย์ เป็น เทรเวอร์ สแลตเทอรี
โทนี เหลียง เป็น เหวินหวู่
นอกจากนี้ยังมีนักแสดงที่ปรากฏตัวในภาพยนตร์ ได้แก่ รอนนี เจียง เป็น จอน จอน, มือขวาของเซียหลิงและผู้ประกาศในคลับต่อสู้ใต้ดินของเธอ; ยฺเหวียน หฺวา เป็น กวง โป้ หนึ่งในผู้นำของ ตา โหล; โจดี ลอง เป็น นางเฉิน, แม่ของเคที; ดัลลัส หลิว เป็น หรุ่ยฮวา, น้องชายของเคที; พอล ฮี เป็น อธิการบดีฮุ่ย; โจว ไฉ่ฉิน เป็น ยายของเคที; แอนดี ลี เป็น เดทดีเลอร์, หนึ่งในนักฆ่าของเหวินหวู่ สเตฟานี ชูและคะนัล ดัดแฮกเกอร์ เป็น ซูและจอห์น เพื่อนที่แต่งงานแล้วของชาง-ชีและเคที; แซ็ก เชอร์รี เป็น เคลฟ, ผู้โดยสารบนรถบัสที่ถ่ายทอดสดหนึ่งในการต่อสู้ของชาง-ชี (เขาเคยแสดงเป็นคนขายของข้างถนนใน สไปเดอร์แมน: โฮมคัมมิ่ง เมื่อปี ค.ศ. 2017); และ ดี เบเกอร์ เป็น เสียงของมอร์ริส, ฮันตุนที่เป็นเพื่อนกับสแลตเทอรี เจด ซู กลับมารับบทเดิมเป็น แบล็ก วิโดว์ ที่มีชื่อว่า เฮเลน จาก แบล็ค วิโดว์ (2021), ขณะที่ ทิม รอท กลับมาให้เสียง เอมิล บลอนสกี / อะบอมิเนชัน ตัวละครเดิมของเขาจาก มนุษย์ตัวเขียวจอมพลัง (2008) มาร์ก รัฟฟาโลและบรี ลาร์สัน ปรากฏตัวในฉากกลางเครดิตเป็น บรูซ แบนเนอร์และแครอล แดนเวอร์ส ตามลำดับ โดยทั้งสองคนกลับมารับบทเดิมจากภาพยนตร์ในจักรวาลภาพยนตร์มาร์เวลก่อนหน้านี้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ชาง-ชี กับตำนานลับเท็นริงส์
วิกิคำคม มีคำคมที่กล่าวโดย หรือเกี่ยวกับ ชาง-ชี กับตำนานลับเท็นริงส์
เว็บไซต์ทางการ
ชาง-ชี กับตำนานลับเท็นริงส์ ที่อินเทอร์เน็ตมูวีเดตาเบส
ชาง-ชี กับตำนานลับเท็นริงส์ ที่สยามโซน
ชาง-ชี กับตำนานลับเท็นริงส์ ที่ออลมูวี
ชาง-ชี กับตำนานลับเท็นริงส์ ที่รอตเทนโทเมโทส์
ชาง-ชี กับตำนานลับเท็นริงส์ ที่บ็อกซ์ออฟฟิศโมโจ
ชาง-ชี กับตำนานลับเท็นริงส์ ที่เมทาคริติก
ซือมู่ หลิว ที่งานแซนดีเอโกคอมิก-คอน 2019
พระเจ้าบรมวงศ์เธอ พระองค์เจ้ากระษัตรี

| พระเจ้าบรมวงศ์เธอ   พระองค์เจ้ากระษัตรี |
| --- | --- |
พระเจ้าบรมวงศ์เธอ ชั้นที่ 1   พระองค์เจ้าชั้นเอก
ประสูติ: พ.ศ. 2338 กรุงเทพพระมหานคร อาณาจักรรัตนโกสินทร์
สิ้นพระชนม์: พ.ศ. 2359 (22 ปี) กรุงเทพพระมหานคร อาณาจักรรัตนโกสินทร์
ราชวงศ์: จักรี
พระบิดา: พระบาทสมเด็จพระพุทธยอดฟ้าจุฬาโลกมหาราช
พระมารดา: เจ้าจอมมารดานวม
ศาสนา: เถรวาท

ถูกกล่าวหา: หมิ่นพระบรมเดชานุภาพ หรือ ชู้สาว
รับโทษ: สำเร็จโทษด้วยท่อนจันทน์
 
พระเจ้าบรมวงศ์เธอ พระองค์เจ้ากระษัตรี (พ.ศ. 2338 - พ.ศ. 2359) (พระนามเดิม:พระองค์เจ้าหญิงกระษัตรี) พระราชธิดาพระองค์ที่ 38 ในพระบาทสมเด็จพระพุทธยอดฟ้าจุฬาโลกมหาราช ที่ประสูติแต่เจ้าจอมมารดานวม
พระเจ้าบรมวงศ์เธอ พระองค์เจ้ากระษัตรี ประสูติเมื่อปีมะโรง อัฐศก จ.ศ. 1158 พ.ศ. 2338 ได้ทำราชการในรัชกาลที่ 2 สิ้นพระชนม์ในรัชกาลที่ 2 เมื่อปีชวด อัฐศก จ.ศ. 1178 พ.ศ. 2359 พระชันษา 22 ปี
ต้องพระอาญา

ในสมัยรัชกาลที่ 2 ได้เกิดเหตุพระเจ้าบรมวงศ์เธอ กรมหมื่นศรีสุเรนทร์ทิ้งบัตรสนเท่ห์จนต้องพระอาญาแผ่นดิน ถูกประหาร หลังจากชำระความกรมหมื่นศรีสุเรนทร์แล้ว เกิดมีผู้ทิ้งหนังสือในพระบรมมหาราชวัง หยาบช้าถึงองค์พระเจ้าแผ่นดิน ความในพระราชพงศาวดารรัชกาลที่ 2 ว่า
"ครั้นชำระความกรมหมื่นศรีสุเรนทร์แล้ว ก็มีผู้ทิ้งหนังสือหยาบช้าในพระราชวัง โปรดเกล้าโปรดกระหม่อมให้กรมหมื่นเจษฎาบดินทร์ เป็นตระลาการพิจารณาให้ค้นลายมือเจ้า แลเจ้าจอมทุกเรือนเอามาสอบกับหนังสือทิ้ง ก็ถูกลายมือพระองค์เจ้ากระษัตรี ซึ่งเป็นภคินีของพระองค์เจ้าสุริยวงศ์ ได้ไล่เลียงไต่ถามพระองค์เจ้ากระษัตรีก็ยังหารับไม่ จึงมีพระราชดำรัสให้ลงพระราชอาญา จำไว้ที่หลังห้องพระสุคนธ์ พระองค์เจ้ากระษัตรีได้ให้โขลนที่คุมนั้นไปซื้อกระดาษดินสอมาให้ ได้เขียนหนังสือที่นั่น แล้วใช้ให้คล้าย บุตรีพระสิริโรท เอาไปทิ้งที่ท้องพระโรงอีกครั้งหนึ่ง คล้ายคนนี้เป็นคนรำ แต่ได้พระราชทานให้เป็นบุตรของพระองค์เจ้ากระษัตรี จึงได้มาเยี่ยมเยือนพระองค์เจ้ากระษัตรี ตระลาการถามก็รับทั้งสองคน"
จากการค้นทุกตำหนักทุกเรือนเมื่อเกิดความหนังสือทิ้งของพระองค์เจ้ากระษัตรี เลยจับเพลงยาวนายช้อยได้ที่เรือน หม่อมเจ้าองุ่น ในกรมหลวงนรินทรรณเรศร์ (สมเด็จพระสัมพันธวงศ์เธอ เจ้าฟ้ากรมหลวงนรินทรรณเรศร์ เป็นพระโอรสพระองค์ที่ 3 ในสมเด็จพระเจ้าพี่นางเธอ เจ้าฟ้ากรมพระเทพสุดาวดี สมเด็จพระพี่นางพระองค์ใหญ่ ในรัชกาลที่ 1 เป็นต้นราชสกุลนรินทรางกูร) หม่อมเจ้าองุ่นทิ้งหนังสือหยาบช้าซ้ำอีก
ครั้งนั้นจับเรื่องชู้สาวในพระราชวัง ผิดกฎมณเฑียรบาลได้อีกหลายราย โปรดเกล้าฯให้ลงพระราชอาญาประหารชีวิต ตั้งแต่พระองค์เจ้ากระษัตรี หม่อมเจ้าองุ่น และหญิงชายอีก 8 คน เฉพาะพระองค์เจ้ากระษัตรี นั้น ให้ทุบด้วยท่อนจันทน์ตามราชประเพณี
พระอิสริยยศ

| ธรรมเนียมพระยศของ พระเจ้าบรมวงศ์เธอ พระองค์เจ้ากระษัตรี |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเจ้าลูกเธอ พระองค์เจ้ากระษัตรี (พ.ศ. 2338 - 7 กันยายน พ.ศ. 2352)
พระเจ้าน้องนางเธอ พระองค์เจ้ากระษัตรี (7 กันยายน พ.ศ. 2352 - พ.ศ. 2359)
พระเจ้าบรมวงศ์เธอ พระองค์เจ้ากระษัตรี (พระนามหลังการสิ้นพระชนม์)
ชี.ล.ด์. ทีมมหากาฬอเวนเจอร์ส

| ชี> ล.ด์. ทีมมหากาฬอเวนเจอร์ส |
| --- | --- |

ประเภท:   โลดโผน  ละคร  บันเทิงคดีแนววิทยาศาสตร์  ซูเปอร์ฮีโร 
สร้างโดย:   จอสส์ วีดอน  เจด วีดอน  มาริสสา ตันเจริญ 
เค้าโครงจาก: ชีลด์ โดย สแตน ลี แจ็ก เคอร์บี
แสดงนำ:   คลาร์ก เกร็กก์  มิง-นา เว็น  เบรตต์ ดาลตัน  โคลอี เบนนิต  เอียน ดา แคสเทกเกอร์  อลิซาเบธ เฮนสทริดจ์  นิก บลัด  เอเดรียนน์ พาลิตสกี  เฮนรี ซิมมอนส์  ลุก มิตเชลล์  จอห์น แฮนนาห์  นาตาเลีย คอร์โดวา-บักลีย์  เจฟฟ์ วอร์ด 
ผู้ประพันธ์เพลง:   แบร์ มักเครียรี  เจสัน เอเกอร์ส (ปี 7) 
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 7
จำนวนตอน: 136 (รายชื่อตอน)
การผลิต
ผู้อำนวยการผลิต:   แอลัน ไฟน์  สแตน ลี  โจ เคซาดา  เจฟ โลบ  เจฟฟรีย์ เบลล์  มาริสา ตันเจริญ  เจด วีดอน  จอสส์ วีดอน  พอล ซบิเซฟสกี  จิม ชอรี  เบรนต์ เฟลตเชอร์ 
ผู้อำนวยการสร้าง:   แกร์รี เอ. บราวน์  คริส เชอรามี 
สถานที่ถ่ายทำ:   ลอสแอนเจลิส  เมืองคัลเวอร์ 
ความยาวตอน: 41–44 นาที
บริษัทผู้ผลิต:   เอบีซีสตูดิโอส์  มาร์เวลเทเลวิชัน  มิวแทนต์เอนิมีโพรดักชันส์ 
ออกอากาศ
เครือข่าย:   เอบีซี (สหรัฐ)  โมโน 29, ช่อง 7 HD และ ฟ็อกซ์ (ไทย) 
ออกอากาศ: 24 กันยายน ค.ศ. 2013 (2013-09-24) – 12 สิงหาคม ค.ศ. 2020 (2020-08-12)
การแสดงที่เกี่ยวข้อง
  เอเจนต์ คาร์เตอร์  ละครชุดในจักรวาลภาพยนตร์มาร์เวล 
ชี.ล.ด์. ทีมมหากาฬอเวนเจอร์ส (อังกฤษ: Agents of S.H.I.E.L.D.) เป็นละครชุดทางโทรทัศน์อเมริกัน สร้างโดย จอสส์ วีดอน, เจด วีดอนและมาริสสา ตันเจริญ ออกอากาศทางช่องเอบีซี สร้างจากองค์กร ชีลด์ (กองการแทรกแซง การบังคับใช้ และการส่งกำลังบำรุงเชิงยุทธศาสตร์แห่งมาตุภูมิ) ในมาร์เวลคอมิกส์ ซึ่งหน่วยรักษาสันติภาพและสายลับในโลกของซูเปอร์ฮีโร ชี.ล.ด์. เป็นละครชุดแรกที่ดำเนินเรื่องอยู่ในจักรวาลภาพยนตร์มาร์เวล และมีเนื้อเรื่องเกี่ยวข้องกับ ภาพยนตร์ในแฟรนไชส์และละครชุดเรื่องอื่น ละครชุดสร้างโดย เอบีซีสตูดิโอส์, มาร์เวลเทเลวิชันและมิวแทนต์เอนิมีโพรดักชันส์ มี เจด วีดอน, มาริสา ตันเจริญและเจฟฟรีย์ เบลล์ เป็นโชว์รันเนอร์
นักแสดงและตัวละครหลัก

คลาร์ก เกร็กก์ รับบท ฟิล โคลสัน (ซีซั่น 1-6)/ ฟิล โคลสัน  LMD (ซีซั่น 4)/ ซาร์จ หรือ แพ็คฮาคูติคส์ (ซีซั่น 6) / ฟิล โคลสัน โคลนิคอม LMD (ซีซั่น7)
มิง-นา เว็น รับบท เมลินดา เมย์ (ซีซั่น 1-7)/เมลินดา เมย์ LMD (ซีซั่น 4)
เบรตต์ ดาลตัน รับบท แกรนต์ วอร์ด (ซีซั่น 1-3)/ ไฮฟ์ (ซีซั่น 3)/แกรนต์ วอร์ด  เฟรมเวิรค์ (ซีซั่น 4)
โคลอี เบนนิต รับบท เดซี "สกาย" จอห์นสัน / เควก (ซีซั่น 1-7)/เดซี่ จอห์นสัน LMD (ซีซั่น 4)/ สกาย  เฟรมเวิรค์ (ซีซั่น 4)/เดซี่ จอห์นสัน  เฟรมเวิรค์ (ซีซั่น 6)/เดซี่ จอห์นสัน/เควก  ตัวจำลอง(ซีซั่น 6)
เอียน เดอ แคสเทกเกอร์ รับบท ลีโอ ฟิตซ์ (ซีซั่น 1-7)/ ลีโอ ฟิตซ์ LMD (ซีซั่น 4)/ลีโอ ฟิตซ์/เดอะดอคเตอร์ ตัวจําลอง (ซีซั่น 6)
อีลิซาเบท เฮนสตริดจ์ รับบท เจมมา ซิมมอนส์ (ซีซั่น 1-7)
นิก บลัด รับบท แลนซ์ ฮันเตอร์ (ซีซั่น 2-3,5)
เอเดรียนน์ พาลิตสกี รับบท บ็อบบี มอร์ส (ซีซั่น 2-3)
เฮนรี ซิมมอนส์ รับบท แอลฟอนโซ "แม็ก" มักเคนซี (ซีซั่น 2-7)
ลู้ก มิตเชลล์ รับบท ลิงคอล์น แคมป์เบลล์ (ซีซั่น 2-3)
นาตาเลีย คอร์โดวา-บั๊กลีย์ รับบท เอเลน่า "โยโย่" โรดิเกซ (ซีซั่น 3-7)
เจฟ วอร์ด รับบท ดีค ชอว์ (ซีซั่น 5-7)
แหล่งข้อมูลอื่น

Official website at ABC
Official website at Marvel.com
Marvel's Agents of S.H.I.E.L.D. ที่อินเทอร์เน็ตมูวีเดตาเบส
–Marvel's Agents of S.H.I.E.L.D. ที่ทีวีดอตคอม
ล็อกฮอไรซอน

| --- | --- |
ล็อกฮอไรซอน
ログ・ホライズン (Rogu Horaizun)
ชื่อภาษาอังกฤษ: Log Horizon
แนว: ผจญภัย ต่างโลก บันเทิงคดีแนววิทยาศาสตร์
นวนิยายชุด
เขียนโดย: มามาเระ โทโนะ
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 13 เมษายน พ.ศ. 2553 – ปัจจุบัน
ไลต์โนเวล
เขียนโดย: มามาเระ โทโนะ
วาดภาพโดย: คาซูฮิโระ ฮาระ มิจิจิ ฮาชิโมโตะ (ออกแบบมอนสเตอร์)
สำนักพิมพ์: Kadokawa Future Publishing Enterbrain
กลุ่มเป้าหมาย: ชาย
วางจำหน่ายตั้งแต่: 31 มีนาคม พ.ศ. 2554 – ปัจจุบัน
จำนวนเล่ม: 11
มังงะ
ล็อกฮอไรซอน: ฮันนีมูนล็อก
เขียนโดย: มามาเระ โทโนะ
วาดภาพโดย: โมโตยะ มัตสึ
สำนักพิมพ์: ASCII Media Works
นิตยสาร: Dengeki Daioh
กลุ่มเป้าหมาย: โชเน็ง
วางจำหน่ายตั้งแต่: 27 มกราคม พ.ศ. 2555 – 27 มิถุนายน พ.ศ. 2557
จำนวนเล่ม: 4
มังงะ
เขียนโดย: มามาเระ โทโนะ
วาดภาพโดย: คาซูฮิโระ ฮาระ
สำนักพิมพ์: Enterbrain
นิตยสาร: Famitsu Comic Clear
กลุ่มเป้าหมาย: โชเน็ง
วางจำหน่ายตั้งแต่: 18 พฤษภาคม พ.ศ. 2555 – 28 มิถุนายน พ.ศ. 2556
จำนวนเล่ม: 1
มังงะ
Log Horizon: The West Wind Brigade
เขียนโดย: มามาเระ โทโนะ
วาดภาพโดย: โคยูกิ
สำนักพิมพ์: Fujimi Shobo
นิตยสาร: Age Premium, Dragon Age
กลุ่มเป้าหมาย: โชเน็ง
วางจำหน่ายตั้งแต่: 8 กรกฎาคม พ.ศ. 2555 – 9 มีนาคม พ.ศ. 2561
จำนวนเล่ม: 11
มังงะ
ล็อกฮอไรซอน: เมนูสุขสันต์ของเนียนตะ
เขียนโดย: มามาเระ โทโนะ
วาดภาพโดย: โชจู
สำนักพิมพ์: Enterbrain
นิตยสาร: Comic B's LOG
วางจำหน่ายตั้งแต่: 21 ธันวาคม พ.ศ. 2555 – 31 มีนาคม พ.ศ. 2561
จำนวนเล่ม: 6
อนิเมะโทรทัศน์
กำกับโดย: ชินจิ อิชิฮิระ
เขียนบทโดย: โทชิโซ เนโมโตะ
ดนตรีโดย: ยาซูฮารุ ทากาฮาชิ
สตูดิโอ: Satelight
เครือข่าย: NHK E
ฉาย:  5 ตุลาคม พ.ศ. 2556  –  22 มีนาคม พ.ศ. 2557
ตอน: 25
อนิเมะโทรทัศน์
ล็อกฮอไรซอน 2
กำกับโดย: ชินจิ อิชิฮิระ
เขียนบทโดย: โทชิโซ เนโมโตะ
ดนตรีโดย: ยาซูฮารุ ทากาฮาชิ
สตูดิโอ: สตูดิโอดีน
เครือข่าย: NHK E
ฉาย:  4 ตุลาคม พ.ศ. 2557  –  28 มีนาคม พ.ศ. 2558
ตอน: 25
มังงะ
Log Horizon: Kanami, Go! East!
เขียนโดย: มามาเระ โทโนะ
วาดภาพโดย: โค
สำนักพิมพ์: Enterbrain
นิตยสาร: Comic B's LOG
วางจำหน่ายตั้งแต่: 1 ตุลาคม พ.ศ. 2558 – 1 ธันวาคม พ.ศ. 2559
จำนวนเล่ม: 2
อนิเมะโทรทัศน์
Log Horizon: Destruction of the Round Table
กำกับโดย: ชินจิ อิชิฮิระ
เขียนบทโดย: โทชิโซ เนโมโตะ
ดนตรีโดย: ยาซูฮารุ ทากาฮาชิ
สตูดิโอ: Studio Deen
ถือสิทธิ์โดย: Funimation
เครือข่าย: NHK E
ฉาย:  13 มกราคม พ.ศ. 2564  –  31 มีนาคม พ.ศ. 2564
ตอน: 12
ล็อกฮอไรซอน (ญี่ปุ่น: ログ・ホライズン; โรมาจิ: Rogu Horaizun) เป็นซีรีส์นวนิยายญี่ปุ่น เขียนโดยมามาเระ โทโนะ และวาดภาพประกอบโดยคาซูฮิโระ ฮาระ เริ่มเผยแพร่ออนไลน์ในปี พ.ศ. 2553 ทางเว็บไซต์นิยายออนไลน์เขียนโดยผู้ใช้โชเซ็ตสึกะ นิ นาโร ภายหลังได้รับลิขสิทธิ์ตีพิมพ์โดยสำนักพิมพ์ Enterbrain ตีพิมพ์เป็นไลต์โนเวลตั้งแต่ปี พ.ศ. 2554 เป็นเรื่องราวเกี่ยวกับนักกลยุทธ์ชิโรเอะและผู้เล่นคนอื่น ๆ ในเกมออนไลน์แบบเล่นตามบทบาทชื่อ Elder Tale หลังจากที่พบว่าพวกตนติดอยู่ในโลกของเกมหลังการอัปเดตเกม
นิยายได้รับการดัดแปลงเป็นมังงะสี่เรื่อง หนึ่งเรื่องอิงตามเนื้อเรื่องหลัก อีกสามเรื่องมีเนื้อเรื่องเกี่ยวกับเรื่องรอบตัวของตัวละครในซีรีส์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ Satelight ออกอากาศทางช่อง NHK E ระหว่างวันที่ 5 ตุลาคม พ.ศ. 2556 ถึง 22 มีนาคม พ.ศ. 2557 ฤดูกาลที่สองผลิตโดยสตูดิโอดีน ออกอากาศระหว่างวันที่ 4 ตุลาคม พ.ศ. 2557 ถึง 28 มีนาคม พ.ศ. 2558 ฤดูกาลที่สามผลิตโดย Studio Deen ออกอากาศระหว่างวันที่ 13 มกราคม พ.ศ. 2564  ถึง 31 มีนาคม พ.ศ. 2564